CELEX: 31997R0543
Language: sl
Date: 1997-03-17
Title: Uredba Sveta (ES) št. 543/97 z dne 17. marca 1997 o spremembah Uredbe (EGS) št. 1107/70 o dodeljevanju pomoči v železniškem in cestnem prevozu ter prevozu po celinskih plovnih poteh

Pomembno pravno obvestilo

|

31997R0543

Uradni list L 084 , 26/03/1997 str. 0006 - 0007

		Uredba Sveta (ES) št. 543/97z dne 17. marca 1997o spremembah Uredbe (EGS) št. 1107/70 o dodeljevanju pomoči v železniškem in cestnem prevozu ter prevozu po celinskih plovnih potehSVET EVROPSKE UNIJE JEob upoštevanju Pogodbe o ustanovitvi Evropske skupnosti, zlasti členov 75 in 94 Pogodbe,ob upoštevanju predloga Komisije [1],ob upoštevanju mnenja Ekonomsko-socialnega odbora [2],v skladu s postopkom iz člena 189c Pogodbe [3],(1) ker Uredba Sveta (EGS) št. 1107/70 z dne 4. junija 1970 o dodeljevanju pomoči v železniškem in cestnem prevozu ter prevozu po celinskih plovnih poteh [4] zagotavlja državam članicam možnost razvoja kombiniranega prevoza z dodeljevanjem pomoči za investicije v infrastrukturo, v nepremično in premično opremo, potrebno za pretovarjanje, in v prevozno opremo, ki je posebej namenjena kombiniranemu prevozu in se uporablja izključno v kombiniranem prevozu, ali pomoči pri pokrivanju tekočih stroškov za storitve kombiniranega prevoza znotraj Skupnosti preko ozemlja tretjih držav;(2) ker naraščajoče potrebe po gibljivosti predstavljajo pritiske na posameznika in okolje; ker je, zaradi neenakomerne razporeditve stroškov med različnimi oblikami prevoza, potrebno omogočiti podporo okolju prijaznim oblikam prevoza;(3) ker celotna sedanja prometna politika še ni uspela ustvariti potrebnih pogojev za zdravo konkurenco med različnimi oblikami prevoza; ker še ni doseženo finančno ravnovesje v železniških družbah;(4) ker razvoj kombiniranega prometa kaže, da začetna faza tega načina prevoza še ni zaključena v vseh regijah Skupnosti; ker je zato potrebno, da se ureditve pomoči ustrezno podaljšajo;(5) ker je zato primerno, da sedanje ureditve pomoči ostanejo v veljavi do 31. decembra 1997; ker je potrebno da Svet, pod pogoji, ki jih določa Pogodba, odloči o prihodnjih ureditvah, ali po potrebi, o pogojih, pod katerimi naj se te pomoči ukinejo;(6) ker je možnost dodeljevanja pomoči za tekoče stroške storitev kombiniranega tranzitnega prevoza preko ozemlja tretjih držav treba ohraniti samo za Švico in države nekdanje Jugoslavije;(7) ker je bila Odločba 75/327/EGS [5], na katero se sklicuje člen 4 Uredbe (EGS) št. 1107/70, razveljavljena s členom 13 Direktive 91/440/EGS z dne 29. julija 1991 o razvoju železnic v Skupnosti [6], je potrebno člen 4 črtati;(8) ker se je izkazalo, da vrste odobrene pomoči za kombinirani prevoz delujejo zadovoljivo, in je zato mogoče poenostaviti njihovo preverjanje tako, da se izvzamejo iz postopka, navedenega v členu 93(3) Pogodbe;(9) ker je določanje pravil v zvezi s pomočmi, ki jih za promet dodeljujejo države članice, v izključni pristojnosti Skupnosti in jih je treba oblikovati z Uredbo;(10) ker je zato potrebno, da se Uredba (EGS) št. 1107/70 spremeni,SPREJEL NASLEDNJO UREDBO:Člen 1Uredba (EGS) št. 1107/70 se spremeni kot sledi:1. Člen 3, točka 1(e) se spremeni kot sledi:- v prvem in tretjem pododstavku se 31. december 1995 nadomesti z 31. decembrom 1997,- v četrti alinei prvega pododstavka se besedi "preko Avstrije" črtata.2. Člen 4 se črta.3. Člen 5(2) se nadomesti z naslednjim besedilom:"2. Pomoč iz točke 1(e) člena 3 je izvzeta iz postopka, ki ga določa člen 93(3) Pogodbe. Komisijo se na začetku vsakega leta obvesti o predvideni pomoči na podlagi predhodne ocene, kasneje, po zaključku poslovnega leta, pa v obliki poročila."Člen 2Ta uredba začne veljati naslednji dan po objavi v Uradnem listu Evropskih skupnosti.Uporablja se od 1. januarja 1996.Ta uredba je v celoti zavezujoča in se neposredno uporablja v vseh državah članicah.V Bruslju, 17. marca 1997Za SvetPredsednikJ. van Aartsen[1] UL C 253, 29.9.1995, str. 22.[2] UL C 39, 12.2.1996, str. 102.[3] Mnenje Evropskega parlamenta z dne 29. februarja 1996 (UL C 78, 18.3.1996, str. 25), Enotno stališče Sveta z dne 25. oktobra 1996 (UL C 372, 9.12.1996, str. 1) in Odločba Evropskega parlamenta z dne 19. februarja 1997 (UL C 85, 17.3.1997).[4] UL L 130, 15.6.1970, str. 1. Uredba, kakor je bila nazadnje spremenjena z Uredbo (EGS) št. 3578/92 (UL L 364, 12.12.1992, str. 11).[5] Odločba Sveta 75/327/EGS z dne 20. maja 1975 o izboljšanju položaja železniških podjetij in uskladitvi pravil, ki urejajo finančne odnose med takimi podjetji in državami (UL L 152, 12.6.1975, str. 3).[6] UL L 237, 24.8.1991, str. 25.--------------------------------------------------